Ćakula o stipendijama – saznaj više o stipendijama Grada Rijekeo

[bookmark: _GoBack]Grad Rijeka poziva sve srednjoškolce/ke i studente/ice na Ćakulu o stipendijama, koja će se održati u ponedjeljak 2. studenog od 13 do 15 sati u Dvorani susreta Gradske knjižnice Rijeka (Ul. Viktora cara Emina 1).
Ćakula je namijenjena srednjoškolcima, studentima, ali i roditeljima i svim zainteresiranima koji će na jednom mjestu, uz neformalno druženje, moći dobiti i doznati informacije o stipendijama Grada Rijeke.
Stipendije Grada Rijeke dodjeljuju se prema kriterijima izvrsnosti, socio-ekonomskog statusa i deficitarnosti zanimanja. Na Ćakuli će predstavnici Grada Rijeke objasniti postupak dodjele, kriterije i potrebnu dokumentaciju te odgovarati na pitanja sudionika.
Ovo je jedinstvena prilika da se uživo informirate o Natječaju za dodjelu stipendija za školsku/akademsku godinu 2026./2027. koji je otvoren do 10. studenoga 2026. godine.
Saznat ćete više o stipendijskom programu – koliki su iznosi stipendija, tko može aplicirati, prema kojim kriterijima se dodjeljuju stipendije i što je potrebno za uspješnu prijavu.
Obavezna online prijava
Sudjelovanje na Ćakuli o stipendijama je besplatno za sve zainteresirane.
Dođi i saznaj kako možeš postati stipendist/ica Grada Rijeke! 
Prijava na događanje je obavezna, a prijaviti se možete putem ove poveznice.
